text: Ultraviolence — amerikalı müğənni Lana Del Reyin 13 iyun 2014-cü ildə Polydor və Interscope Records tərəfindən buraxılan ikinci studiya albomu. Albomun hazırlanması 2014-cü ilə qədər davam etdi, albomda yer alan treklərin əksəriyyətinin prodüserliyini The Black Keys qrupunun üzvü Den Auerbax etdi. Albomun hazırlanmasına digər prodüserlər: Paul Epworth, Greg Kurstin, Daniel Heath və Rick Nowels töhfələr vermişdir, albom Lananın əvvəlki işlərindən fərqli olaraq daha çox gitara əsaslı səsə malikdir.